CELEX: 32014R0114
Language: fi
Date: 2014-02-04 00:00:00
Title: Komission täytäntöönpanoasetus (EU) N:o 114/2014, annettu 4 päivänä helmikuuta 2014 , tiettyjen tavaroiden luokittelusta yhdistettyyn nimikkeistöön

7.2.2014   
            
            
               FI
            
            
               Euroopan unionin virallinen lehti
            
            
               L 38/22
            
         
      KOMISSION TÄYTÄNTÖÖNPANOASETUS (EU) N:o 114/2014,
   annettu 4 päivänä helmikuuta 2014,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
            
         
               (4)
            
            
               On aiheellista säätää, että sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia, voidaan käyttää neuvoston asetuksen (ETY) N:o 2913/92 (2) 12 artiklan 6 kohdan mukaisesti vielä tietyn ajan. Mainitun ajan olisi oltava kolme kuukautta.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Sitovia tariffitietoja, jotka eivät ole tässä asetuksessa vahvistettujen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan tämän asetuksen voimaantulosta.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 4 päivänä helmikuuta 2014.
      
         
            Komission puolesta, puheenjohtajan nimissä
         
         Algirdas ŠEMETA
         
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  Neuvoston asetus (ETY) N:o 2913/92, annettu 12 päivänä lokakuuta 1992, yhteisön tullikoodeksista (EYVL L 302, 19.10.1992, s. 1).
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Nestekidenäyttöinen (LCD) värimonitori, jonka kuvaruudun läpimitta on noin 54 cm (21 tuumaa), jonka mitat (ilman jalustaa) ovat noin 37 × 47 × 7 cm, ja
                  
                              —
                           
                           
                              jonka erottelutarkkuus on 1 200 × 1 600 pikseliä,
                           
                        
                              —
                           
                           
                              jonka kuvasuhde on 3:4,
                           
                        
                              —
                           
                           
                              jonka pikselien jakoväli on 0,270 mm,
                           
                        
                              —
                           
                           
                              jonka vaakapyyhkäisytaajuus on 31–76 kHz,
                           
                        
                              —
                           
                           
                              jonka pystypyyhkäisytaajuus on 49–61 Hz,
                           
                        
                              —
                           
                           
                              jonka kirkkaus on enimmillään 250 cd/m2, jota voidaan kalibroida,
                           
                        
                              —
                           
                           
                              jonka sivuttais- ja pystysuuntainen katselukulma on 170 astetta,
                           
                        
                              —
                           
                           
                              jonka kontrastisuhde on 550:1,
                           
                        
                              —
                           
                           
                              jonka vasteaika on 30 ms,
                           
                        
                              —
                           
                           
                              jossa on virta- ja säätöpainikkeita, mukaan lukien kalibroinnin valintapainike.
                           
                        Laitteessa on seuraavat liitännät:
                  
                              —
                           
                           
                              DVI-I,
                           
                        
                              —
                           
                           
                              D-Sub mini,
                           
                        
                              —
                           
                           
                              1 USB-vastasuuntaportti ja 2 USB-myötäsuuntaporttia.
                           
                        Sen kääntösäde on 90.
                  Siinä on kallistuva jalusta, pyörintämekanismi ja häikäisemätön pinta. Se voidaan asentaa myös seinälle.
                  Tuote on DICOM-standardien (Digital Imaging and Communications in Medicine), mukaan lukien sen 14 osan, mukainen, jonka johdosta käyttäjän on mahdollista säätää erittäin tarkat gamma-, kirkkaus- ja värilämpötila-arvot ja monitori pystyy esittämään kuvien väri- ja harmaasävyt lääketieteellisten diagnoosien edellyttämällä tarkkuudella.
                  Tullille esitettävä monitori on tarkoitettu käytettäväksi lääketieteellisissä järjestelmissä röntgenkuvien esittämiseksi kliinisiä diagnooseja varten.
               
               
                  8528 59 31
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 8528, 8528 59 ja 8528 59 31 nimiketekstien mukaisesti.
                  Kun otetaan huomioon laitteen objektiiviset ominaisuudet, kuten sen vastaaminen DICOM-standardeja, jonka johdosta käyttäjä voi säätää erittäin tarkat gamma-, kirkkaus- ja värilämpötila-arvot ja monitori pystyy esittämään kuvien väri- ja harmaasävyt lääketieteellisten diagnoosien edellyttämällä tarkkuudella, monitori on tarkoitettu käytettäväksi lääketieteellisissä järjestelmissä röntgenkuvien näyttämiseksi kliinisiä diagnooseja varten. Monitoria ei pidetä sellaisena, jota käytetään yksinomaan tai pääasiallisesti nimikkeen 8471 automaattisissa tietojenkäsittelyjärjestelmissä (ATK). Sen vuoksi sitä ei voida luokitella alanimikkeeseen 8528 51 00.
                  Koska monitori pystyy esittämään ATK-koneesta signaaleja, joiden taso on riittävä ATK-koneen kanssa käytettäväksi, sen katsotaan pystyvän esittämään hyväksyttävällä toiminnallisuustasolla signaaleja automaattisista tietojenkäsittelykoneista.
                  Monitori luokitellaan siten CN-koodin 8528 59 31 litteäksi näytöksi, joka pystyy esittämään hyväksyttävällä toiminnallisuustasolla signaaleja automaattisista tietojenkäsittelykoneista ja jonka kuvaruudussa käytetään nestekidenäyttötekniikkaa.